پشی-میاو

پشی-میاو، باو-باو یان تای تای (بە ئینگلیزی: peek-a-boo) چەشنێک کایە لەگەڵ زارۆکانە کە یاریکەر خۆی دەشارێتەوە و دیسانەوە خۆی پیشانی دەدا و بۆ پێکەناندنی منداڵ دەڵێ پشی میاو، یان باو باو. منداڵان لەدەنگدانەوەی ئەم کایەیە بە شێوەیەکی سرۆشتی پێدەکەنن.فەرھەنگی زانکۆی کوردستان (فارسی-کوردی)، بە سەرپەرشتیی ماجید مەردۆخ ڕۆحانی، سنە: زانکۆی کوردستان، ٢٠٠٦: پ ١٠٤٥.

منداڵ ئەم یارییە زۆرتر دوای ٩ مانگی فێر دەبێت و دەروونناسانی منداڵ دەڵێن یاریی پشی-میاو لەسەر ژیری و توانی منداڵ بۆ پەیوەندیگرتن لەگەڵ کۆمەڵگا کاریگەرییەکی ئەرێنیی ھەیە.

ئەم یارییە لە ھەموو کۆمەڵگاکانی دونیا بابە و لە ئینگلیزی peek-a-booی پێ دەڵێن.

لە ناوچەی کرماشان بەم یارییە تای تای دەڵێن.سەحابی، جواد. نەشمە (بە فارسی)، کرماشان: سەرانە، ٢٠٢٠: پ ١٢٨.

 سەرچاوەکان 

پۆل:کایەکانی مناڵان